kardosdrur/scandi-wiki huggingface dataset:
Eugene McCarthy

Eugene Joseph "Gene" McCarthy (29. marts 1916 – 10. december 2005) var en amerikansk politiker, Kongres-medlem og præsidentkandidat i 1968. Han var medlem af Repræsentanternes hus fra 1949–1959 og Senatet fra 1959–1971.

Citat fra Eugene McCarthy: "At være politiker er som at være fodboldtræner. Man skal være tilstrækkelig klog til at forstå spillet og tilstrækkelig dum til at synes, det er vigtigt."

Eksterne henvisninger 

Medlemmer af Senatet i USA
Medlemmer af Repræsentanternes Hus i USA
Jeff Sessions

Jefferson Beauregard "Jeff" Sessions III (født 24. december 1946) er en amerikansk politiker, der var USA's justitsminister fra 2017 til 2018. Yderligere var han tidligere senator og repræsenterede Alabama og Det republikanske parti. Han blev valgt ind i Senatet i 1997 og sad indtil 2017. 

Sessions er uddannet advokat og var United States attorney i 1981–1993 og Attorney general fra 1995–1997 i Alabama, før han opstillede til valg til Senatet.

I forbindelsen med godkendelsen til justitsminister, begyndte senatoren Elizabeth Warren at læse et brev af Coretta Scott King, der blev skrevet i 1986 som protest mod, at man dengang overvejede Sessions som føderal dommer. Hun blev dog af Mitch McConnell, bedt om at følge den såkaldte Rule 19 i senatets forretningsorden, og efterfølgende stoppet i at gennemføre oplæsningen.

Sessions, der i første omgang nægtede at erklære sig inhabil i en eventuel undersøgelse af Ruslands indblanding i det amerikanske præsidentvalg, valgte i marts 2017 alligevel at gøre det, efter at Washington Post afslørede, at Sessions i USA under valgkampen, havde afholdt to møder med den russiske ambassadør, Sergej Kislyak. Efter senator Al Franken stillede spørgsmål til kontakten mellem Trumps folk og russiske regering under valgkampagnen, hvilket Sessions nægtede at have kendskab til, tilføjede han under godkendelsesprocessen, at han ikke selv, havde haft nogen kontakt med Rusland. Efterfølgende forklarede Sessions, at han havde misforstået spørgsmålet, og at han havde mødt Kislyak i sin egenskab af at være medlem af komiteen for de væbnede styrker. Den første høring angående indblanding foregik den 20. marts.

Efter den fyrede FBI-chef James Comey havde været foran Senatets efterretningskomité, for at beskrive sin tid som leder af efterforskningen om de mulige forbindelser, meldte Sessions sig klar til at komme med svar på Comeys vidneudsagn og blandt andet vidne om sin ageren i forhold til den tidligere FBI-chef ved samme komité, hvilket foregik den 13. juni 2017.

Dagen efter midtvejsvalget i 2018 meddelte Sessions, at han indgav sin opsigelse på præsidentens anmodning. Donald Trump indsatte efterfølgende midlertidigt advokaten Matthew G. Whitaker som justitsminister, i stedet for vicejustitsministeren Rod Rosenstein, indtil den endelig efterfølger blev godkendt af senatet.

Referencer

Eksterne henvisninger 

Medlemmer af Senatet i USA
Politikere fra USA
Justitsministre fra USA
Get Yer Ya-Ya's Out! The Rolling Stones in Concert

Get Yer Ya-Ya's Out! The Rolling Stones in Concert er et live album fra The Rolling Stones, der blev udgivet i 1970.

Historie 

Af mange, inklusiv The Rolling Stones, blev dette betragtet som deres første officielle live udgivelse til trods for at der i 1966,dog kun i USA, udkom Got Live if You Want It! som resultat af en obligatorisk pligt.

De havde ikke været på tour siden april 1967, og de var ivrige for at komme ud igen. Med deres to nylige udgivende albums Beggars Banquet og Let It Bleed som begge var meget succesfulde, var publikummet forventningsfulde. Deres amerikanske tour 1969, i november og december, sammen med Terry Reid, B. B. King (nogle af dagene erstattet af Chuck Berry) og  Ike and Tina Turner solgte fuldt hus. 

Tour er bemærkelsesværdig da det var Mick Taylors første sammen med The Rolling Stones, efter at have erstattet Brian Jones kort tid før Jones død, og for at guitarspillet fungerede så godt mellem Keith Richards og Taylor. 

Optagelserne, til udgivelsen af albummet, blev fanget mellem den 27. og 28. november 1969 i New Yorks Madison Square Garden, mens ”Love in Vain” blev optaget i Baltimore den 25. november 1969. 

Albummets cover blev taget tidligt i februar 1970 i London, og stammer ikke fra optagelserne i 1969. Billedet viser Charlie Watts sammen med nogle guitar og trommer der hænger på et muldyr, og det blev inspireret af teksten på Bob Dylans sang ”Visions of Johanna”. 

Get Yer Ya-Ya's Out! The Rolling Stones in Concert blev udgivet i september 1970 – mens indspilningerne til deres næste studiealbum Sticky Fingers var i fuld gang – og det fik gode anmeldelser. Den blev nummer 1. i England og 6. i USA, hvor den solgte platin.

Udover opsamlingsalbums var dette det sidste Rolling Stones album der blev udgivet af Decca Records i England og London Records i USA, derefter blev det udgivet af deres eget Rolling Stones Records.

Spor 

 Alle sangene er skrevet af Mick Jagger and Keith Richards udtaget hvor andet er påført.

 "Jumpin' Jack Flash" – 4:02 
 "Carol" (Chuck Berry) – 3:47 
 "Stray Cat Blues" – 3:41 
 "Love in Vain" (Robert Johnson,) – 4:57 
 Originalt krediteret som en traditional Jagger og Richards. 
 "Midnight Rambler" – 9:05 
 "Sympathy for the Devil" – 6:52 
 "Live with Me" – 3:03 
 "Little Queenie" (Chuck Berry) – 4:33 
 "Honky Tonk Women" – 3:35 
 "Street Fighting Man" – 4:03

Musikere 

 Mick Jagger – vocals, harmonica 
 Keith Richards – Guitar, Kor 
 Mick Taylor – Guitar 
 Bill Wyman – Bass 
 Charlie Watts – Trommer 
 Ian Stewart – Klaver på Chuck Berry numrene 	

Livealbum fra 1970
Rolling Stones-livealbum
Brandeffekt

Brandeffekt svarer til det engelske "Rate of Heat Release" (varmeafgivelsesrate) og angiver varmeafgivelsen fra en brand som funktion af tiden. Det er brandeffekten, der er brandens "motor" og holder branden i gang. Enheden for brandeffekt er kW. Den totale brandbelastning findes ved at integrere brandeffektskurven og angives i MJ.

Energi
Monterey Bay

Monterey Bay  er en bugt i Stillehavet ved Californien. Ved bugten ligger byen Pacific Grove, som blev kendt da countrysangeren John Denver omkom med sit fly Experimental Rutan Long-EZ ud for Pacific Grove den 12. oktober 1997.

Eksterne henvisninger 

Bugter i USA
Californiens geografi
Joachim du Bellay

Joachim du Bellay var en fransk poet født i 1522 i "Turmelière slot" (château de la Turmelière), i byen Liré i departement "Maine-et-Loire",(Tidligere kaldt Anjou) og død i 1560, i Paris.

Biografi 
Han var gejstlig, men hans titel som "Domherre af Notre Dame de Paris" forhindrede ham ikke at føre et mondænt liv.
Han er kendt for værket "længslerne" (Les Regrets), en samling af 191 sonetter skrevet i forbindelse med hans ophold i Rom fra 1553 til 1557. 
Den meste kendt af disse sonetter er nok "Ulysse" (Odysseus) (nr. 31 af 191).
Hans møde med den franske digter Pierre de Ronsard markerede begyndelsen på den franske poetiske bevægelse, "La Pléiade" (Plejade), 
en gruppe på syv franske digtere, som var: 
 Pierre de Ronsard,
 Joachim du Bellay, 
 Nicolas Deniso, 
 Jacques Peletier du Mans, 
 Rémy Belleau, 
 Antoine de Baïf et 
 Etienne Jodelle.
Deres ideer er samlet i en manifest, som er skrevet af J. du Bellay, og som hedder "Forsvar og beskrivelse af det franske sprog",(Défense et illustration de la langue française-1549).
Værket udkom ti år efter "l'ordonnance de Villers-Cotterêts" ( Villers-Cotterêts dekret fra Francois 1., Frans 1. ) 
som fremtvang det franske sprog som administrativt og juridisk sprog i Frankrig.

Bibliografi 

  (1549)
 L'Olive (oliven) (1549)
 Vers lyriques (De lyriske vers) (1549)
 Recueil de poesie, presente à tres illustre princesse Madame Marguerite, seur unique du Roy [...] (1549)
 Le Quatriesme livre de l'Eneide, traduict en vers françoys (Æneides 4. bog oversat på fransk) (1552)
 La Complainte de Didon à Enée, prinse d'Ovide ( Klagesang fra Dido til Æneas, ovides prins) (1552)
 Divers Jeux Rustiques ( Diverse landlige lege) (1558)
 Les Regrets (Længslerne) (1558)
 Les Antiquités de Rome (Antikviteterne i Rom) (1558)
 Poésies latines, ( Latinske poemer) (1558)
 Le Poète courtisan (1559)
 Discours sur la poésie (1560)
 Sonnets à la reine de Navarre (1561)

Ulysse-Odysseus 
Heureux qui, comme Ulysse, a fait un beau voyage,
Ou comme cestuy-là qui conquit la toison,
Et puis est retourné, plein d’usage et raison,
Vivre entre ses parents le reste de son âge !

Quand reverrai-je, hélas ! de mon petit village
Fumer la cheminée, et en quelle saison
Reverrai-je le clos de ma pauvre maison,
Qui m’est une province, et beaucoup davantage ?

Plus me plaît le séjour qu’ont bâti mes aïeux
Que des palais romains le front audacieux,
Plus que le marbre dur me plaît l’ardoise fine,

Plus mon Loire gaulois que le Tibre latin,
Plus mon petit Liré que le mont Palatin,
Et plus que l’air marin la douceur angevine.

Eksterne henvisninger 

 Heureux qui comme Ulysse...ved Gérard Phillipe (fr)
 Heureux qui comme Ulysse...ved Ridan Sang, video med tekst. (fr)
 Museum du Bellay i Liré (fr)
 Joachim du Bellay (en)
 The first complete translation into English of Du Bellay's Antiquités de Rome since Spenser . (en)

Referencer 

Digtere fra Frankrig
Ratzeburg

Ratzeburg (ˈʁatsəbʊʁk) er en by i delstaten Slesvig-Holsten i det nordlige Tyskland med 13.830 indbyggere (30. Sep. 2006) og et areal på 30,29 km².

Byen er administrationsby for amtskredsen Lauenburg. Den ligger idyllisk i Naturpark Lauenburgische Seen.

Geografi 

Ratzeburgs gamle centrum og Ratzeburg Domkirke ligger på en ø i Ratzeburger See. Byen ligger omkring 20 km syd for Lübeck tæt ved Alte Salzstrasse – den gamle saltvej mellem Lübeck og Lüneburg. Vejen fra Bad Oldesloe til Schwerin går gennem byen, som inden genforeningen af de to tyske stater i 1989 lå tæt ved grænsen til DDR. Byen indgår i Metropolregion Hamburg.

Historie 

Ratzeburg blev grundlagt i 1000-tallet som Racisburg. Ifølge traditionen stammer byens navn fra den vendiske fyrste Ratibor af Polaberne, der havde kaldenavnet Ratse. I 1044 kom kristne missionærer under ledelse af munken Ansverus og opførte et kloster. Det blev ødelagt i en hedensk opstand i 1066, hvorunder munkene blev stenet til døde. I dag minder monumenter for missionærerne i to af byens kirker om begivenheden. Ansverus blev kanoniseret i 1100-tallet, og hans relikvier blev gravsat i Ratzeburg Domkirke.

Henrik Løve, hertug af Sachsen, overtog herredømmet over byen i 1143 og stiftede bispedømmet Ratzeburg i 1154. Han stod for opførelsen af den senromanske domkirke i typisk nordtysk teglstensstil. Henrik Løve opførte tilsvarende Lübeck Domkirke og Braunschweig Domkirke.

Fra 1180 var bispedømmet Ratzeburg et fyrstebispedømme, hvor biskoppen af Ratzeburg også udøvede den verdslige magt i en del af sit bispedømme, og som sådan havde stemmeret ved Rigsdagen i det Tysk-romerske rige. Fyrstebispedømmet Ratzeburg var den sidste katolske stat i Nordtyskland. Efter fyrstebiskop Georg von Blumenthals død i 1550 konverterede det til lutheranismen i 1554.

Selv om byen Ratzeburg hørte under bispedømmet Ratzeburg, var den ikke en del af fyrstebispedømmet, men en del af Hertugdømmet Sachsen. Ved dets arvedeling omkring 1296 blev byen en del af Hertugdømmet Sachsen-Lauenburg til dets ophør i 1876. Ratzeburg var en overgang den største by i Sachsen-Lauenburg. Her blev den  svenske dronning Katarina af Sachsen-Lauenburg født.

Indbyggertallet var 2.855 i 1840, i 1845 3.037, i 1855 3.760  og i 1860 3.989.

Politik

Regerende borgmestre i  Ratzeburg 1872 til 2009 

 1872-1896: Gustav Heinrich Friedrich Hornborstel
 1897-1909: Friedrich Tronier
 1909-1925: Friedrich Goecke
 1926-1938: Karl Saalfeld
 1938-1939: Karl Michaelis
 1939-1945: Max Stelter
 1945-1946: Karl Kiesewetter
 1946-1962: Otto Hofer
 1962-1968: Friedhelm Schöber
 1968-1989: Peter Schmidt
 1989-2001: Bernd Zukowski
 2001-2007: Michael Ziethen
 2007: Rainer Voß

Venskabsbyer

Noter

Litteratur 
 Adolph Frederik Bergsøe: Den danske Stats Statistik, Første bind; København 1844
 "Folketællingen i Kongeriget Danmark, Hertugdömmet Slesvig, Hertugdömmet Holsteen og Hertugdömmet Lauenborg den 1ste Februar 1860! (Meddelelser fra Det Statistiske Bureau, Sjette Samling), København 1861 
 J. Greve: Geographie und Geschichte der Herzogthümer Schleswig und Holstein; Kiel 1844

Eksterne henvisninger 

 Stadt Ratzeburg

Byer i Kreis Herzogtum Lauenburg
Tour de Langkawi

Tour de Langkawi (lokalt kaldet Le Tour de Langkawi) er et stort cykelløb, der bliver kørt på Malayahalvøen sent i januar måned eller først i februar måned. Det blev første gang kørt i 1996. 

Den rytter med flest etapesejre i løbet er den italienske sprinter Andrea Guardini, der i alt har 24 etapesejre – med rekorden på 6 sejre et år – og også har vundet pointkonkurrencen 4 gange.

Vindere gennem tiderne

Eksterne links 
 Tour der Langkawis officielle hjemmeside

 
Etableret i 1996
Poul-Henrik Trampe

Poul-Henrik Vedel Trampe (født 20. august 1944 i København, død 23. september 1982) var en dansk journalist og forfatter.

Han var søn af professor, dr.med. Poul V. Marcussen og Tove Dagny Marcussen.

Han tog studentereksamen i 1963 og læste  1963 – 1969 ved Københavns Universitet, hvor han studerede jura og medicin.

Fra 1970 til 1974 var han journalist ved Politiken.

Poul-Henrik Trampe blev gift den 11. juni 1975 med mag.scient.soc. Jette Pio (født 11. juni 1947).

Poul-Henrik Trampe havde som forfatter et bredt virkefelt og skrev blandt andet underholdningsromaner, krimier, børnebøger, revytekster, musical- og grammofonpladetekster. Han skrev  filmmanuskripterne til de to første film i serien om Familien Gyldenkål (Familien Gyldenkål og Familien Gyldenkål sprænger banken).

I en del af hans 14 kriminalromaner var politimanden Jørgensen en gennemgående figur, i de første romaner kun som bifigur.

Han medvirkede selv som skuespiller i en birolle i den første film om Familien Gyldenkål.
Han var desuden radiovært for DR og lavede programmet "plader jeg hader".
Poul-Henrik Trampe var maniodepressiv.

Under en tur med Oslobåden mod Norge forsvandt han sporløst den 23. september 1982. Hans lig drev i land i Kristiansand i Norge.

Eksterne henvisninger 
 
 

Romanforfattere fra Danmark
Revyforfattere fra Danmark
Sangskrivere fra Danmark
Manuskriptforfattere fra Danmark
Børnebogsforfattere fra Danmark
Journalister fra Danmark
Personer fra København
Journalister ved Politiken
Dansksprogede forfattere fra Danmark
Personer i Kraks Blå Bog (afdøde)
Dalby-Borup

Dalby-Borup er en bebyggelse på Sydsjælland i Sønder Dalby Sogn under Faxe Kommune. Bebyggelsen ligger lidt nord for centrum af selve Dalby langs vejen fra hovedvejen til Jenstrup, men området for ejerlavet udtrækker sig imod syd til Freerslev å, som nu er bebygget udstykninger af gårdene Bækgården og Spruvemosegård og er sammenvokset med resten af byen Dalby.

Bynavnet kommer af mandsnavnet Bo med suffixet torp, mens Dalby sættes foran for at præcisere, at der er tale om Borup i Dalby Sogn.

Landsbyen nævnes omkring 1370 (Bodhorp) og 1664 (Dalbyborup). Landsbyen blev efter opmåling i 1802 udskiftet i 1807.

Kilder 
 Trap, J. P. Danmark. Præstø Amt. Bind IV, 5. udg., 1955.
 Majvang, Arne Dalby og Tureby Sognes Historie I-III, 1960-63.

Borup
Bydele og forstæder i Danmark
Shimano

Shimano Inc. er et multinationalt, japansk selskab, der sælger sportudstyr; mere specifikt cykeludstyr, fiskeriudstyr og snowboardingtilbehør.

Historie 
Familiefirmaet blev grundlagt i 1921. Et af de første produkter selskabet producerede var tandhjul. I midten af 1950'erne startes produktionen af gear til cykler – både ind- og udvendige. I 1970 startes produktionen af fiskeudstyr. Gennem opkøb i 1997 bevæger selskabet sig inden for snowboarding.

Selskabet er i dag særdeles aktive i sportverdenen med et sponsorat til cykelholdet Skil-Shimano.

Fremstillingsvirksomheder fra Japan
Virksomheder i Osaka
Sportsudstyrsproducenter fra Japan
Carl-Henning Pedersen og Else Alfelts Museum

Carl-Henning Pedersen og Else Alfelts Museum er et kunstmuseum i Birk uden for Herning. Det blev indviet i 1976 og rummer mere end 4.000 værker af  Carl-Henning Pedersen og Else Alfelt. Hovedparten stammer fra et gavebrev, som Carl-Henning Pedersen udstedte i forbindelse med museets oprettelse.

Foruden at vise værker fra museets egne samlinger, arrangeres særudstillinger med andre kunstnere med tilknytning til COBRA-bevægelsen.

Museet ligger i en cirkelformet bygning, hvis yderside er beklædt med en 90 meter lang keramisk frise af Carl-Henning Pedersen. Arkitektfirmaet C. F. Møller har efter C.Th. Sørensens idé forestået den arkitektoniske udformning af museet.

Bygningen knytter sig til den eksisterende bebyggelse, den runde, tidligere Anglifabrik, der i dag huser Herning Kunstmuseum og den cirkulære skulpturpark (begge fra 1965). I 1992-93 blev museet udvidet med en tilbygning med form som et tresidet prisme, hvis ene side er af glas, mens de to øvrige er beklædt med blå keramiske fliser malet af Carl-Henning Pedersen.

Se også 
 Carl-Henning Pedersen
 Else Alfelt
 COBRA

Eksterne henvisninger 
 Museets hjemmeside

Kunstmuseer i Danmark
Museer i Herning
Museer etableret i 1976
Canaanhund

Canaan Hund
(eller Kelev K'naani) er Israels nationalhund. Kun få generationer skiller Canaan’en fra de vildt levende pariahhunde, som danner grundlag for racen. Kennel Menzel i Israel rendyrkede racen, og den opnåede hurtigt international godkendelse. I sit hjemland er den opdrættet gennem flere generationer, men med tæt forbindelse til de stadig vildtlevende pariaer.

Temperament 

Af natur er Canaan’en meget lærevillig, hengiven mod sin familie og en særdeles god vagthund, da det er en meget gøende race, der nidkært forsvarer sit territorium. Den er ikke bidsk. Dens naturlige instinkter ligger meget tæt på overfladen, og man fornemmer, at den rettelig hører til i naturen.  Dens vagtsomme natur kan få uforstående til at tro, at hunden er aggressiv, hvilket ikke ligger til racen. Den er meget vagtsom og har et stort overlevelsesinstinkt, som gør at den er forbeholden over for fremmede mennesker og hunde, medmindre den er korrekt socialiseret. 

.

Udseende 

Canaan Hund er en mellemstor hund af kvadratisk bygning med kort strid pels. Halen har fane og bæres opkrøllet over ryggen. Hovedet virker ædelt med mørke øjne, sort næse og opretstående ører. Tangbid er foretrukket, men saksebid accepteres. Farven varierer fra kanel-farvet, rødbrun, sort-hvid, brun-hvid, hvid eller sort med eller uden maske. Den bevæger sig i kort, men hurtigt trav. Højde: 50-60 cm. Hannen er betydeligt større end tæven.

Kilder 

Hunderacer
Hyrdehunde
Strandfladbælg

 
Strandfladbælg (Lathyrus japonicus), ofte skrevet strand-fladbælg, er en 20-60 cm lang urt med nedliggende eller opstigende stængler. Den vokser i Danmark på strande og i klitter.

Beskrivelse 
Strandfladbælg er en flerårig urt med en opstigende, klatrende vækst. Stænglerne er kantede, grågrønne, og som regel hårløse med blålig dug. Bladene sidder spredt, og de er ligefinnede med 3-5 par småblade. Bladspidsen er omdannet til en slyngtråd, der af og til kan være forgrenet. Småbladene er ovale og læderagtige med hel rand. Både over- og underside er grågrøn med blålig dug.

Blomstringen sker i juli-august, hvor de rødviolette, uregelmæssige blomster sidder samlet i små klaser fra bladhjørnerne. Frugten er en bælg med mange frø.

Rodnettet består af en krybende jordstængel med en dybtgående pælerod og kraftige siderødder. Planten har symbiose med kvælstofsamlende knoldbakterier på rødderne.

Højde x bredde og årlig tilvækst: 0,50 x 0,50 m (50 x 50 cm/år).

Voksested 
Arten hører hjemme på sandet eller gruset bund langs større søer, havstrande og i bjerge. I Danmark vokser den almindeligt på strande og i klitter over hele landet, undtagen langs Jyllands østkyst.

I klitterne ved bredden af Lake Michigan findes arten sammen med bl.a. ene, Ammophila breviligulata (en art af hjælme), Arabis lyrata (en art af kalkkarse), balsampoppel, Cakile edentula (en art af strandsennep), Festuca saximontana (en art af svingel), hedemelbærris, kæmpesilkeplante, liden præriegræs, Lithospermum caroliniense (en art af stenfrø), markbynke, pil (flere arter), sandkirsebær og Tanacetum huronense (en art af okseøje)

Underarter 
Arten er meget variabel og vidt udbredt. Det har skabt to underarter:

 Klitfladbælg (Lathyrus japonicus ssp. acutifolius)
 Strandfladbælg (Lathyrus japonicus ssp. maritimus)

Se også 
 Flerårig vegetation på stenede strande

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Den virtuella floran med billedgalleri og udbredelse 

Flerårige urter
Giftige planter
Fladbælg
Styrevogn

En styrevogn er i jernbaneverdenen betegnelsen for en vogn uden motor, men med førerrum, som gør det muligt at fjernstyre fx et lokomotiv i stedet for at skulle rangere lokomotivet over på modsatte side af de evt. tilkoblede vogne for at fortsætte den modsatte vej.

Styrevogne er dog også vidt udbredt i togsæt.

I Danmark har blev der i 2002 anskaffet litra ABs styrevogne.

Jernbanen.dk har billeder af den ældre :de:UIC-Reisezugwagentypen variant med litra ABns: .

Jernbanevogne
Ürümqi

Ürümqi er en kinesisk storby med 1,5 millioner indbyggere. Byen ligger i 800 m højde i en oase mellem det snedækkede Bogda-bjerg, den store saltsø mod øst, fyrreskovene på de bølgende Sydlige bakker mod syd og de spredte agre og klitter i Zunggar lavningen mod nordvest. Den er den største by i det vestlige Kina, og den er blevet kendt som den by i verden, der ligger længst fra havet, da der er ca. 2.500 km til nærmeste kyst.

Urumqi er også hovedstaden i den autonome region Xinjiang-Uyghur i det vestlige Kina. 

Transport: Jinghe–Yining–Korgos jernbanen har station i byen.

Myndigheder
Den lokale leder i Kinas kommunistiske parti er Xu Hairong. Borgmester er Yasim Sadiq, pr. 2021.

Eksterne henvisninger
Cato Næverdal et al. Ürümqi. (2018, 20. februar). I Store norske leksikon. Hentet 26. august 2018
Lars Krarup

Lars Krarup (født 11. maj 1972 i Tjørring) er en dansk politiker, der var borgmester i Herning Kommune fra 2002 til 2021 valgt for Venstre. Han overlod borgmesterposten til Dorte West 1. august 2021 fordi han ikke ønskede at genopstille til kommunalvalget 2021 og gerne ville træde tilbage før valget.

Hans forældre er Ede og Hartvig Krarup (Tjørring).

Lars Krarup er uddannet slagter. Han har været medlem af Herning Byråd siden 1998 og overtog borgmesterposten efter partifællen Helge Sander, der kort forinden var blevet udnævnt til videnskabsminister i VK-regeringen.

Fra 1997 til 2000 arbejdede Lars Krarup som salgskonsulent hos Tuborg, og i 2000 var han salgschef for Carlsberg/Tuborg i Jylland og på Fyn. Fra 2000 til 2001 var han direktør for Blue Fox Herning A/S. Han er medlem af KL's bestyrelse samt af bestyrelserne for KMD og Kommunekredit.

Ved kommunalvalget i 2005 fik Lars Krarup 15.206 personlige stemmer. Ved Kommunalvalget 2009 blev Lars Krarup genvalgt med 15.474 personlige stemmer, hvad der svarede til 35% af samtlige afgivne stemmer i Herning Kommune. Ved kommunalvalget 2013 var hans stemmetal 13.632, mens det ved det næste kommunalvalg i 2017 faldt til 11.794. Venstre har som et af de få steder i landet absolut flertal i Herning Kommune, hvor partiet fik godt 55 % af stemmerne i 2017. I august 2020 offentliggjorde Lars Krarup, at han ikke genopstiller til kommunalvalget i 2021, og at der derfor skal findes en ny borgmester.

Se også 
 Krarup (slægt)

Kilder 

Borgmestre i Herning
Borgmestre fra Venstre
Borgmestre i Danmark 2018-2021
Tidligere borgmestre fra Danmark
Lars
Personer fra Herning
Slagtere fra Danmark
Personer i Kraks Blå Bog